Wikidata Bartholomaeus Scapius
Res apud Vicidata repertae:Bartholomaeus Scapius: imagoBartholomaeus Scapius: imago
*Nativitas*: 15. saeculum; Dumentia  
*Obitus*: 13 Aprilis 1577; Roma  

**Officium**

*Munus*: coquus, non-fiction writer  

**Consociatio**

*Religio*: Ecclesia Catholica Romana
**Memoria**

*Sepultura*: Church of Our Lady of the Snow (Prague)  

**Bartholomaeus Scapius**, vulgo *Bartolomeo Scappi* (Dumentiae in Langobardia saeculo XVI ineunte natus; mortuus anno 1577) fuit coquus paparum Pii IV et Pii V auctorque libri de re coquinaria Italice scripti.

Apud Laurentium Campeggium cardinalem (qui anno 1539 mortuus erit) Scapius coquus merens anno 1536 cenam imperatori Carolo V oblatam mense Aprili intulit. Mox ut videtur Venetiis apud cardinalem patriarcham Marinum Grimanum operam dedit. Ante annum 1547 fercula cardinalibus Petro Bembo et Iacobo Sadoleto paravit (qui ambo hoc anno mortem obierint). Apud alium cardinalem, nomine ignoto, anno 1549 merebat dum collatio mense Martio cardinalibus undecim ab Ioanne Bellaio oblata est. Iuxta Paulum III papam numquam coquebat, sed de obsequiis eius et conclavi insequente multa scripsit. Fercula parabat ad usum papae Iulii II cardinaliumque Andreae Cornari et Rudolphi Pii: apud hunc meruisse proponitur, qui anno 1564 obierit: hunc enim *patrone nostro* nuncupavit. Ab eodem anno iuxta Pium IV papam mox moriturum, deinde apud successorem Pium V ad minimum unum annum operam dedit. Ultima cena (si ita dicere licet), quem huic pontifici paravit, mense Ianuario anni aut 1566 aut 1567 celebrata est. Pius ipse privilegium libro *Opera* "peritissimi magistri Scapii", qui "nunc perfectus est nostris intimis coquis", die 29 Martii 1570 scripsit.

Opera
-----

Editio libri *Opera* anno 1622 divulgata
* *Opera di M. Bartolomeo Scappi, cuoco secreto di Papa Pio V, divisa in sei libri*. In Venetia: apresso Michele Tramezzino, 1570

Notae
-----

1. 1 2  "... magistri Scapii ...": Scappi, *Opera* (1570) sig. a ii
2. ↑  Di Schino et Luccichenti, edd. (2004); Riley (2007); Scully (2008) pp. 19-20
3. ↑  Scappi, *Opera* (1570) f. 320r; Scully (2008) pp. 13-14
4. ↑  Scappi, *Opera* praeceptum ii.149
5. ↑  Scappi, *Opera* praeceptum vi.23 et 28
6. ↑  Scappi, *Opera* (1570) ff. 303r-313v
7. ↑  Scappi, *Opera* (1570) sig. A1r-A4v
8. ↑  Scappi, *Opera* praecepta v.80, vi.19 et 21, cf. prologum libri vi; Scully (2008) pp. 15-17
9. ↑  Scappi, *Opera* praecepta iii.163, vi.57
10. ↑  Scappi, *Opera* (1570) ff. 168v, 286r; Scully (2008) pp. 17-18

Bibliographia
-------------

* Ken Albala, "Bartolomeo Scappi" in Alice Arndt, ed. *Culinary Biographies*. Houston: Yes Press, 2006. ISBN 978-0-9718322-1-3 pp. 333-334
* Claudio Benporat, "Bartolomeo Scappi, il mistero svelato" in *Appunti di gastronomia* no. 46 (2005)
* June Di Schino, Furio Luccichenti, edd. *Bartolomeo Scappi cuoco nel Roma del cinquecento*. Romae, 2004
* Bruno Laurioux, "De Jean de Bockenheim à Bartolomeo Scappi: cuisiner pour le pape entre le xve et le xvie siècle" in Armand Jamme, Olivier Poncet, edd. *Offices et papauté (XIVe-XVIIe siècle)* (Romae: Publications de l’École française de Rome', 2005) pp. 303-330
* "Scappi, Bartolomeo" in Gillian Riley, *The Oxford Companion to Italian Food* (Novi Eboraci: Oxford University Press, 2007) pp. 491-493
* Terence Scully, interpr. *The* Opera *of Bartolomeo Scappi (1570): l'arte et prudenza d'un maestro cuoco*. Toronti: University of Toronto Press, 2008

Nexus interni
-------------

* Libri de re culinaria aevo litterarum renatarum scripti